„Nicolas e cel care plătește”, mișcarea online care tulbură apele politicii franceze. De ce amintește de protestele Vestelor Galbene
O mișcare anti-impozite capătă avânt online în Franța, punând în alertă guvernul președintelui Emmanuel Macron, care se pregătește pentru o confruntare bugetară potențial explozivă în această toamnă. „Nicolas qui paie” (Nicolas plătește nota) a devenit un slogan pentru angajații cu guler alb care consideră că sunt supraimpozitați pentru a finanța un sistem de asistență socială în declin, scrie Politico într-un articol dedicat mișcării online care a pornit de la o memă din anul 2020.